แต้มบัตรRabbitบางส่วนจะหมดอายุสิ้นปีนี้ เราก็ต้องรักษาสิทธิ์ของตัวเองเช่นกันค่ะ เปิดดูเผื่อแลกซื้ออะไรได้บ้าง ตอนแรกจะไปแลกไอศครีมแต่สิทธิ์เต็มซะก่อน เห็นว่าอยู่แถวสยามพอดี เราเลยมาแลกเครื่องดื่มร้อนที่ร้านดาคาชิค่ะ โดยใช้แต้มRabbit 70 แต้ม วิธีการแลกก็ง่ายๆ เข้าApplication กดรับสิทธิ์ได้เลยค่ะ

เราแลกชานมโกโก้ (ราคาปกติ 45 บาท) เสิร์ฟมาในแก้วกระดาษ แต่ไม่กันความร้อนนะคะ T^T เวลาถือต้องระวัง เพราะนอกจากจะร้อนแล้ว บางทีฝาก็ปิดไม่สนิทอีก  ส่วนรสชาติโอเคเลยค่ะ ส่วนผสมระหว่างชาและโกโก้ลงตัวเข้ากันดี เข้มข้น ดื่มตอนร้อนๆช่วงอากาศเย็นๆนี่ฟินเบาๆจ้า

ปล.สาขานี้พนักงานบริการดีเลยค่ะ